הוועדה לקידום מעמד האישה ולשוויון מגדרי, כנסת 25, פרוטוקול מספר 56, 2024-02-20 00:00

פנינה תמנו: אני רוצה לברך את כל הצעירים והצעירות שנמצאים איתנו כאן בחדר, ממכינת נשרים קלו? מישהו רוצה להגיד כמה מילים על המכינה? אני אשמח, לפני שאני פותחת את הדיון

פנינה תמנו:  מי המנהיג או המנהיגה שעושים את זה?      

דריה לשם: ממש בקצרה

דריה לשם:  אני דריה לשם, אני מהמכינה

דריה לשם:  קוראים למכינה מנשרים קלו, אנחנו נמצאים במעגן מיכאל

דריה לשם:  אני אספר על הרעיון של המכינה שלנו, שאנחנו דוגלים בניהול משותף, בשונה ממכינות אחרות

דריה לשם:  אז אנחנו לא חניכים במכינה, אנחנו משתתפים במכינה ואנחנו לוקחים אחריות על מה שאנחנו עושים

דריה לשם:  והיום בחרנו לבוא לפה וללמוד

דריה לשם:  הנה הרכזת שלי, מצלמת אותי

דריה לשם:  כמו שאנחנו משתתפים במכינה ולא חניכים, היא רכזת ולא מדריכה

דריה לשם:  היא לא מדריכה אותנו לעשות שום דבר, היא רק מפקחת שמה שאנחנו עושים בעצם עובד ונכון

דריה לשם:  יש למישהו משהו שהוא חושב שאני צריכה להוסיף?     

פנינה תמנו: כן

פנינה תמנו:  יש לכם ועד מנהל משותף עם חברי המכינה?      

דריה לשם: אז בגדול יש שמונה ילדים מהמכינה שהם נקראים הוועד המוביל, חץ

דריה לשם:  הם בעצם אחראים, כל אחד מהם אחראי על תחום מסוים וביחד הם אחראים להיות על הקשר בין הצוות לבין משתתפי המכינה

דריה לשם:  כל אחד בתחום שונה

דריה לשם:  חלק אחראים על ניהול המליאה שלנו, חלק אחראים על פרויקטים על גיחות מחוץ למכינה וכן הלאה וכן הלאה

דריה לשם:  אז בעצם זה עובד ככה שיש שמונה מהמכינה שמפקחים שזה עובד, בתיאום עם הצוות

פנינה תמנו: יפה

פנינה תמנו:  ומתי מתגייסים? מי שנמצא כאן

גלעד קריב: אם את כבר מעלה את הסוגייה

גלעד קריב:  אז זה מקום להזכיר שאנחנו עדיין ממתינים מצה"ל ומשרד הביטחון לתשובות על הש"ש ועל המכיניסטים

גלעד קריב:  אנחנו יודעים את הנתונים

גלעד קריב:  אבל אנחנו רוצים שמשרד הביטחון וצה"ל יציגו אותם והם יודעים למה הם לא רוצים להציג את הנתונים

גלעד קריב:  כי אז יתברר גודל האבסורד והעיוות והאפליה בין המסלולים השונים ואיך פגעו בש"ש ובמכיניסטים בצורה חסרת פרופורציה

דריה לשם: נכון לעכשיו מהמכינה שלנו מתגייסים שישה מתוך 25 פוטנציאליים

דריה לשם:  זה המון

פנינה תמנו: שיהיה להם בהצלחה

גלעד קריב: לא, לא

גלעד קריב:  שנעבוד ביחד כדי שהם ישלימו את שנת הדח"ש המלאה שלהם ואז הם יתגייסו לשירות משמעותי עם קצונה, עם פיקוד

פנינה תמנו: תודה חה"כ קריב

פנינה תמנו:  אני מודה לך על שהצגת ותודה שאתם באתם לבקר

פנינה תמנו:  אני רוצה לפתוח את הדיון שלנו

פנינה תמנו:  דיון שתוכנן להתקיים די מזמן, אבל בנסיבות שאנחנו נמצאים זה נדחה

פנינה תמנו:  אם כי בווריאציות כאלה ואחרות הוא עלה, כדרך אגב

פנינה תמנו:  וזה ממש לא נושא של דרך אגב, זה נושא מאוד מאוד מרכזי וחשוב שאני שמה לנגד עיניי וגם חברי הוועדה בדיונים שאנחנו מנהלים כאן, במטרה לשפר את המציאות של הדיור והסיוע בשיכון לנשים שהן נפגעות אלימות במשפחה

פנינה תמנו:       אני פותחת את הדיון בנושא סיוע בדיור ליוצאות מקלטים ונפגעות אלימות במשפחה

פנינה תמנו:  נמצאים איתנו משרד השיכון, גם משרד הרווחה

פנינה תמנו:  זה בהקשר של מה שדיברנו עם הדירות מעבר נקרא לזה

פנינה תמנו:  מי מהארגונים נמצא איתנו? אישה לאישה

מיכל אוריון שגיא: ויצ"ו

פנינה תמנו: ויצ"ו

פנינה תמנו:  יופי

קריאה: פורום הדיור הציבורי

פנינה תמנו: לפני כן אני אפתח ואומר, אנחנו מכירים את סוגי האוכלוסיות הזכאיות לסיוע בדיור

פנינה תמנו:  בין אם זה בדיור ציבורי כמי שממתינים בתור ובין אם זה מי שמסתייעים על ידי המדינה בסבסוד או תשלום שכר דירה

פנינה תמנו:  אני מכירה את התורים הארוכים ולצד זה אני גם מכירה את זה שיש דירות שעומדות, דיברנו על זה בדיון הקודם

פנינה תמנו:  דירות שעומדות ריקות

פנינה תמנו:  שאני חושבת שאם היו מנגישים אותם לחלק מהנשים הדירות לא היו עומדות ריקות וזה דירות ממש מצילות חיים

גלעד קריב: הן ריקות ומשמשות מטרות שהן לא של הדיור הציבורי, גם את זה צריך להזכיר

פנינה תמנו: נכון

פנינה תמנו:  אני גם רוצה להזכיר שהיה מבקר המדינה והיו הרבה מאוד החלטות בעניין הזה

פנינה תמנו:  כמו כן, אני רוצה להזכיר שהנתונים לצערי לא מזהירים

פנינה תמנו:  לדעתי למעלה 30% מהנשים חוזרת לבעל המכה כתוצאה מהתמודדות כלכלית קשה, שזה מתחיל בדיור, צריך להודות

פנינה תמנו:  מתחיל בדיור

פנינה תמנו:  הצלחנו להוביל לאחרונה תיקון קטן, לא כל כך גדול אבל כן משמעותי בעיניי, הוא צריך להיות הרבה יותר משמעותי, שזה הגדלת המענק לנשים שיוצאים מקלטים

פנינה תמנו:  למי שלא יודע זה יעבור השבוע בקריאה שנייה ושלישית

פנינה תמנו:  הגדלה של תוספת של כ-40%, אבל במספרים המוחלטים זה בדיחה שגם על זה היינו צריכים להילחם

גלעד קריב: וגם לצערנו המון נשים לא מגיעות למקלטים

פנינה תמנו: נכון

פנינה תמנו:  ואני רוצה לשמוע ממשרד השיכון

פנינה תמנו:  אני יודעת שעשיתם תהליכים למשל לאחרונה עם עולים חדשים וכן יש שם פריצת דרך עם הסיוע בשכר דירה, זה ייאמר לזכות השר

פנינה תמנו:  אז אני מבקשת משרד השיכון תספרו לי מה קיים ומה עוד לפנינו

ליאת גואלי: שמי ליאת גואלי, משרד השיכון

ליאת גואלי:  מנהלת תחום פרט וחריגים

ליאת גואלי:  אני אדבר בשם משרד השיכון, עולים זה משרד הקליטה

פנינה תמנו: כן, כן, אני מדברת על נשים, אני רק הבאתי דוגמה

ליאת גואלי: אז אני אומרת, הדיור הציבורי כמשמעותו בחוק הוא ניתן לזכאי הפרט

ליאת גואלי:  מי שאושר לדיור ציבורי בהתאם לכללים האחידים שלנו שפורסמו לציבור

ליאת גואלי:  נפגעי האלימות רשאים לבחון זכאותם בהתאם לכללים, לרבות גם בוועדת החריגים שוועדת החריגים כמובן לוקחת בחשבון את נושא האלימות במשפחה כמשהו שהוא מאוד משמעותי

ליאת גואלי:  בהתאם למדיניות של המשרד הדירות הפנויות ללא ביקוש ייצאו למכירה ומכספי המכירה - - -     

פנינה תמנו: לא, לא, נחזור רגע

פנינה תמנו:  מה אתם עושים למען נשים שהן יוצאות ממעגל האלימות?     

ליאת גואלי: אנחנו מסייעים בשכר דירה

ליאת גואלי:  יש לנו תוכנית שהיא תוכנית שממש במסלול מהיר, שאנחנו נותנים סיוע בשכר דירה ל-36 חודשים מהרגע שהן יוצאות לטיפול והן מוכרות כנפגעות אלימות

פנינה תמנו: 36 חודשים שאתם נותנים סיוע בשכר דירה של איזה גובה?     

ליאת גואלי: זה מדרגי משנה לשנה

ליאת גואלי:  זה מתחיל מ-1,370 שקלים לשנה הראשונה

פנינה תמנו: בלי קריטריונים כלכליים?     

ליאת גואלי: בלי קריטריונים כלכליים

ליאת גואלי:  ממש איך שהיא יוצאת מהבית היא מקבלת

פנינה תמנו: מהבית, לא מהמקלט

פנינה תמנו:  כל דבר נרשם

ליאת גואלי: גם, גם

פנינה תמנו: לא, אני רוצה לדעת שזה גם וגם, כדי שלא נצמצם את האוכלוסייה

גלעד קריב: 1,370 שקלים בלי תלות בגודל משפחה?     

ליאת גואלי: אני מסכימה שזה לא מספיק

גלעד קריב: לא, אני מנסה, אני עוד לא נותן

קריאה: זה הכי הרבה

גלעד קריב: זה הכי הרבה

פנינה תמנו: הדיון פה יתנהל בצורה מסודרת

פנינה תמנו:  אתם רוצים להעיר, לא כולם ביחד

פנינה תמנו:  אצלי זה מתנהל בצורה מאוד מסוימת, החברים מכירים

פנינה תמנו:  חברי הכנסת זה משהו אחר, זה לא היה אליך, גלעד, זה היה למשתתפים

גלעד קריב: גם בי אפשר לנזוף

גלעד קריב:  זה לא יעיל, אבל אפשר

ליאת גואלי: הנוהל הזה עודכן באמת לפני שנה

ליאת גואלי:  ופתחנו שם עוד מסלול ביחד עם משרד הרווחה

פנינה תמנו: מצוין

ליאת גואלי: זה נוהל בשיתוף משרד הרווחה, שהם אלו שמגדירים מי הנפגעת האלימות

פנינה תמנו: אוקיי

פנינה תמנו:  תכף תרשמי אני רוצה לדעת מי אם מגדירים נפגעת אלימות

ליאת גואלי: אנחנו מסייעים ונותנים סיוע במסלול מהיר למלט אותה מהסכנה

פנינה תמנו: שזה כמה זמן? נגיד יש אישה שאומרת אוקיי, לא הלכתי למקלט, לא רוצה ללכת למקלט

פנינה תמנו:  אני בסכנה, תחת אלימות מאוד כבדה

ליאת גואלי: אנחנו מקבלים את הדוח הסוציאלי שמגדיר אותה כאישה נפגעת אלימות

ליאת גואלי:  ותוך כמה ימים היא מקבלת את הזכאות שלה

גלעד קריב: אפשר לשאול שאלה?     

פנינה תמנו: כן

גלעד קריב: 1,370 לחודש זה המדרגה הגבוהה ביותר בשנה הראשונה

גלעד קריב:  וזה למשפחה באיזה גודל?     

ליאת גואלי: אנחנו לא הולכים לפי גודל

ליאת גואלי:  זה משפחה עם ילדים

גלעד קריב: זאת אומרת מבחינתכם אישה שצריכה גם למצוא קורת גג לשבעה ילדים דינה כאישה שצריכה למצוא קורת גג לילד אחד?      

מטי צרפתי הרכבי: או רק לעצמה

גלעד קריב: או רק לעצמה

גלעד קריב:  זאת אומרת, א' אני חייב לומר, נשמע מאוד מוזר שבקריטריונים שמגבש, אני מניח משרד השיכון בהיוועצות עם משרד הרווחה, אולי המשרד לקידום מעמד האישה, אין התייחסות לשאלת גודל המשפחה

גלעד קריב:  זה עניין אחד

גלעד קריב:  דבר שני, אני חושב שלכולנו ברור ש-1,370 ש"ח זה לעג לרש

גלעד קריב:  זה ממש אינסנטיב לאישה להישאר במסגרת האלימה

פנינה תמנו: זה לוקח אותי באמת, אתה יודע לאן גלעד? זה לוקח אותי למקום של בואי תגידי לי מדרגות אחרות

פנינה תמנו:  יפה

פנינה תמנו:  מה הסיוע הכי גבוה שאתם נותנים ולמי?     

ליאת גואלי: הכי גבוה זה רק לממתינים לדיור ציבורי

פנינה תמנו: שזה כמה?     

ליאת גואלי: 3,100 למשפחות עם עד שלושה ילדים

גלעד קריב: רק אני אומר לכם, גברתי, רק לומר לך כי אני צריך את עזרתך

גלעד קריב:  שבוע הבא או עוד שבועיים אמורה לעלות הצעת חוק להצבעה במליאה, להכרת כל יוצאת מקלט

פנינה תמנו: תכף אני אתן לך

פנינה תמנו:  אל תדאג, לפני שאתה יוצא אתה תספר על החוק שלך

גלעד קריב: כזכאית לדיור ציבורי

פנינה תמנו: גלעד, לפני שאתה יוצא אני אתן לך כמה דקות לספר על החוק

גלעד קריב: זה לא החוק שלי

גלעד קריב:  זה חוק של הרבה מאוד מחוקקות שאני הגשתי הפעם

גלעד קריב:  הוא לא חדש, לא אני המצאתי אותו

פנינה תמנו: מצוין

פנינה תמנו:  עכשיו אני רק רוצה לשאול אותך שאלה

פנינה תמנו:  אם את אומרת שמי שממתין בדיור הציבורי מקבל עד 3,100 מה קורה לאישה שהיא ממתינה וגם היא תחת אלימות?     

ליאת גואלי: אם היא ממתינה, היא תקבל את ה-3,100

פנינה תמנו: אבל אם היא גרה עם הבעל המכה?     

ליאת גואלי: לא הבנתי

פנינה תמנו: אם היא גרה עם הבעל המכה? תרשמי את ההערות שלי

פנינה תמנו:  אני לא סתם שואלת

פנינה תמנו:  אני לא רוצה שייווצר מצב שהוא מקבל 3,100 והיא יוצאת מהבית ומקבלת 1,370

פנינה תמנו:  אתם צריכים לוודא שהיא מקבלת את הסכום הגבוה

פנינה תמנו:  זה לא סתם שאלה אם היא ממתינה

ליאת גואלי: כאשר בני הזוג נפרדים יש ועדת היפרדות

פנינה תמנו: יש דיור ציבורי

פנינה תמנו:  אני אומרת לכם, יש דירות שעומדות ריקות

לימור סון הר-מלך: שהיא תקבל

פנינה תמנו: נכון

פנינה תמנו:  בגלל זה אני רוצה שתבדקי

ליאת גואלי: אז אני רוצה להסביר

ליאת גואלי:  כשבני הזוג נפרדים אנחנו בודקים - - -     

פנינה תמנו: הם לא נפרדים, זה לוקח תהליך

פנינה תמנו:  זה יכול לקחת שהם מתגרשים, זה בכלל לא

ליאת גואלי: זה לא קשור

ליאת גואלי:  עצם זה שהיא יצאה למקלט, הייתה זכאית לדיור ציבורי

פנינה תמנו: לא, היא לא יצאה למקלט, היא רוצה לצאת מהבית

פנינה תמנו:  היא לא מסוגלת ללכת למקלט כי הילדים שלה בני 15 ו-16 והיא לא יכולה ללכת איתם למקלט

ליאת גואלי: אני אבדוק מה אנחנו עושים

פנינה תמנו: זו שאלה אחת

פנינה תמנו:  ובאמת, מי קבע את התקרה הזאת של ה-1,370?     

קריאה: ועדת שר

לימור סון הר-מלך: מה אפשר לעשות עם זה?     

ליאת גואלי: אנחנו בכל דיוני התקציב המשרד פונה להגדלת הסיוע בשכר דירה בכלל ובפרט גם לנשים נפגעות אלימות

פנינה תמנו: אוקיי

פנינה תמנו:  כמה נשים יש לך שקיבלו את זה?     

ליאת גואלי: אין לי מידע כל כמה נשים

פנינה תמנו: מה זה אין מידע? אתם חייבים מידע

פנינה תמנו:  אני מבקשת שתסמסי, עכשיו אני רוצה את המידע

פנינה תמנו:  כמה נשים שהן תחת אלימות, אחרי שיצאתם בקול תרועה על הדבר הזה בשנה האחרונה, כמה נשים קיבלו? אם לא קיבלו, אז אנחנו בבעיה

פנינה תמנו:  זה אומר שאנחנו לא יודעים להנגיש את המידע הזה

גלעד קריב: אני גם לא מצליח להבין, הרי הדיון לא כונס על ידי יושבת-ראש אתמול בערב

גלעד קריב:  לפעמים מכונסים דיונים בוועדות הכנסת מהיום להיום, נושאים דחופים

גלעד קריב:  אבל אני ראיתי את הדיון הזה כבר מספיק ימים

גלעד קריב:  מגיע משרד ממשלתי שאמון על מסלול סיוע ולא יכול לומר כמה זכאים וזכאיות יש לסיוע? אז אני לא מבין, רק חברי הכנסת צריכים להתכונן לדיונים?     

פנינה תמנו: אז את תתני לנו בבקשה עד סוף הדיון את הנתונים האלה

פנינה תמנו:  עידו, אתה רוצה?     

עידו אבגר: עידו אבגר, מרכז המחקר והמידע של הכנסת

עידו אבגר:  אני רק אגיד שב-2021, אין לי נתון מעודכן

עידו אבגר:  ב-2021 היו 1,600 נשים שקיבלו סיוע בשכר דירה

פנינה תמנו: שתחת הרשימה אבל

פנינה תמנו:  הן היו בהמתנה, בגלל זה הן קיבלו

פנינה תמנו:  צריך לשים לב שיש נשים שהן בהמתנה שמקבלות סיוע

גלעד קריב: שהן היו בהמתנה לדיור ציבורי

עידו אבגר: לא, לא דיברתי על דיור ציבורי

לימור סון הר-מלך: זה רק נשים שעברו במקלטים או שזה גם נשים שיצאו מהבית?     

עידו אבגר: לא, גם יצאו מהבית

פנינה תמנו: לא, אני צריכה לדעת

פנינה תמנו:  תדייק לי מי הנשים שקיבלו? כי היא אמרה שרק השנה האחרונה הם התחילו לתת בלי קריטריון כלכלי סיוע לנשים שנמצאות באלימות

ליאת גואלי: זה לא רק השנה האחרונה, זה כל הזמן

ליאת גואלי:  זה קיים כבר המון שנים

פנינה תמנו: אז מה אמרת בשנה האחרונה?     

ליאת גואלי: אני אומרת שבשנה האחרונה עדכנו את הנוהל שהיה מאוד ישן

ליאת גואלי:  עדכנו אותו והכנסנו בו גם קריטריונים של נשים שעוד לא הוכרו ברווחה כאישה נפגעת אלימות

פנינה תמנו: רגע, אז שיניתם משהו

פנינה תמנו:  אני יודעת מה אני אומרת

לימור סון הר-מלך: וזה חשוב

ליאת גואלי: ואנחנו נותנים סיוע גם לכאלה שטרם הוכרו לשלושה חודשים, עד שהרווחה מכירה בהן וממשיכה לתת

לימור סון הר-מלך: מתי התקנה שונתה?     

ליאת גואלי: הנוהל שונה לפני שנה

לימור סון הר-מלך: לפני שנה

לימור סון הר-מלך:  ויש לכם נתונים על השנה הזאת?     

ליאת גואלי: כמה מממשות סיוע בשכר דירה? אני עכשיו בודקת

פנינה תמנו: טוב, עידו, מה זאת אומרת 1,600? בוא תגיד לי מה זה אומר

עידו אבגר: בסך הכול מקבלות סיוע בשכר דירה בסעיף של סיוע לנפגעות אלימות במשפחה

עידו אבגר:  1,600 בשנת 2021

פנינה תמנו: שזה אומר שהרווחה חייבת להכיר בהן

פנינה תמנו:  לזה התווסף הנוהל החדש, תקני אותי אם אני טועה, שגם נשים שלא מוכרות על ידי הרווחה, והן פונות בעצמן

פנינה תמנו:  אתן מבקשות אישור של משטרה, רווחה?     

ליאת גואלי: מבקשים הוכחה שבאמת, איזה שהיא הגשת תלונה

ליאת גואלי:  אני לא יכולה לבוא ולקבוע סתם שאישה היא נפגעת אלימות כי היא אמרה לי

ליאת גואלי:  אני צריכה איזה שהיא הוכחה

ליאת גואלי:  וברגע שהיא מביאה לי הוכחה היא מקבלת אוטומטית שלושה חודשים עד שהיא תהיה מוכרת ברווחה כאישה נפגעת אלימות

ליאת גואלי:  ותקבל את כל הסל שלה ואת הטיפול שלה כאישה כזאת

לימור סון הר-מלך: אם אנחנו רוצים באמת גם להגדיל את זה, אז באמת צריך איזה משהו

פנינה תמנו: תכף נגיע

פנינה תמנו:  אני רוצה לדעת בדיוק מה קיים

פנינה תמנו:  קודם כל תרשמי לך את ההערה של חה"כ קריב וגם מאתנו

מטי צרפתי הרכבי: רק שאלה, יש כאלה שבדיעבד לא מוכרות כנפגעות? כאלו שקיבלו ולא מוכרות?     

פנינה תמנו: מטי, שנייה, כדי שלא נקפוץ, תרשמו את השאלות

פנינה תמנו:  תכף אני מעבירה לכם גם את השרביט

פנינה תמנו:  אתה לא רוצה לדבר על החוק? תרשמי לך

פנינה תמנו:  קודם כל, לא יכול להיות שאין דיפרנציאציה במדרג בין אישה שיש לה שני ילדים לאישה שיש לה שבעה ילדים

פנינה תמנו:  כן צריך לעשות על זה חשיבה מחודשת בתוך המשרד

פנינה תמנו:  כן הייתי רוצה לדעת את המספר, לאמת את המספר

פנינה תמנו:  זה משנת 2021, אני רוצה את המספר עד סוף הדיון של 2022ושנת 2023

פנינה תמנו:  ואמרנו שיש מדרג נוסף שזה הולך ויורד, נכון? גם להבין למה זה הולך ויורד

לימור סון הר-מלך: מה הקריטריונים

פנינה תמנו: חברי הכנסת, אתם רוצים לדבר לפני משרד הרווחה? כי אחר כך אנחנו נחזור גם לשיכון

גלעד קריב: אני צריך ב-11:00 לצאת לדיון אחר

פנינה תמנו: אז בבקשה חה"כ קריב, גם תספר לנו על החוק

גלעד קריב: ברשותך פנינה שתי הערות, משפטים מקדימים, אפילו לא הערות

גלעד קריב:  האמירה הראשונה, וחשוב לומר אותה לפרוטוקול, מי שהיה צריך לצאת מדירתו זה הגבר האלים ולא האישה

גלעד קריב:  המציאות הזאת שבה אישה ולרוב גם ההורה המטפל בילדים הוא זה שיוצא, כבר נקודת הפתיחה מאוד קשה ומאוד בעייתית

גלעד קריב:  אבל ברור שזה גם מה שראוי לעודד במקום שיש אלימות, כי הכי חשוב זה ההגנה על הנשים

גלעד קריב:  שתיים, הדיון הזה הוא חלק מדיון יותר רחב שאת בוודאי מכירה וקיימת על מעטפת התמיכה שניתנת לנשים שסובלות מאלימות

גלעד קריב:  נשים שיוצאות ממקלטים, נכנסות למקלטים וכאלה שמשיקולים שונים לא עוברות דרך מקלטים וצריך להסתכל על נושא הסיוע בשכר דירה או דיור ציבורי כחלק ממעטפת הרבה יותר רחבה שמסייעת לחזור לחיים תקינים ובטוחים לאותה נפגעת אלימות

גלעד קריב:       לגבי הנושא הספציפי אני מבקש רגע לעשות הבחנה בין כמה דברים

גלעד קריב:  ברור שצריכה להיות מדרגה מסוימת שבה הרשויות צריכות להגדיר אישה שסובלת מאלימות בזוגיות כזכאית לדיור ציבורי

גלעד קריב:  זה לא רק העניין של גובה התמיכה

גלעד קריב:  כולנו כאן מקווים לתקן את הכשלים האדירים בתחום הדיור הציבורי ואנחנו בכלל צריכים לשאוף למצב שבו באמת אפשר לתת דיור ציבורי

פנינה תמנו: בלי הבחנה כלכלית אתה אומר

גלעד קריב: בלי הבחנה כלכלית ובהתאם לגודל המשפחה

פנינה תמנו: אם היא ביקשה

פנינה תמנו:  יש הבדל בין להכליל את כל הקבוצה ולומר כל אישה שהיא תחת זה, לבין אישה שמבקשת

גלעד קריב: לכן אני רגע אומר, בסדר? יש דיון אחד, והוא דיון שבו צריך לבוא ולומר באיזה סיטואציה אישה שנאלצה לעזוב את ביתה על רקע של אלימות זוגית או משפחתית צריכה להיות מוגדרת כזכאית לדיור ציבורי, כמו שיש אוכלוסיות אחרות שמוגדרות בזכאות לדיור ציבורי

גלעד קריב:  ואז בתקווה אפשר לתת לה דיור ראוי ואם לא תחליף מקסימלי של סיוע בשכר דירה

גלעד קריב:  בוודאי נשים שיוצאות ממקלטים צריכות להיות מוגדרות אוטומטית כזכאיות לדיור ציבורי

גלעד קריב:  ואת זה, לצערי, כל הניסיונות לסדר את זה לא באמצעות חקיקה כשלו ולכן אני אומר, לי יש הצעת חוק שלא אני כתבתי, ירשתי

גלעד קריב:  שאומרת שכל אישה ששהתה במקלט לנשים סובלות מאלימות מוגדרת כזכאית אוטומטית לדיור ציבורי

פנינה תמנו: זה אנחנו מדברים על מספרים לא מאוד גבוהים, וביקשנו את זה בפעם הקודמת שהיה פה דיון, שתיעשה עבודה

פנינה תמנו:  אז אני יודעת שמאז אמנם הנוהל זה הדבר היחיד שמגדיר הכרה בנשים שהן תחת אלימות, ממה שאני מבינה

פנינה תמנו:  אם כן, תקני אותי הגברת ממשרד הרווחה

גלעד קריב: ודרך אגב, אנחנו יודעים, ונציגות המקלטים תטבנה לתאר את המציאות

גלעד קריב:  אבל אני בביקור האחרון שלי במקלטים של נעמ"ת במקרה, אחת התופעות שנדונו שם היא תופעה של נשים יוצאות מן המקלט וחוזרות לבית שבו הן חוו אלימות

גלעד קריב:  והנושא הכלכלי הוא פקטור מרכזי

פנינה תמנו: כמה הנתון? 30%? 30% חוזרות כתוצאה מחסמים כאלה ואחרים

גלעד קריב: לכן אני אומר קודם כל, כל מי שכבר נכנסה למסלול הכול כך קשה הזה, אבל שיש בו רסיס של תקווה של מקלט לנשים, למשפחות, אוטומטית צריכה להיות מוגדרת כזכאית לדיור ציבורי

גלעד קריב:  יש דיור ציבורי, מצוין

גלעד קריב:  אין, אז מדרגת הסיוע הגבוהה ביותר שמוגדרת

פנינה תמנו: תודה חבר הכנסת

גלעד קריב: אחרי זה צריך בקריטריונים של משרד הרווחה, לא משרד השיכון, לעסוק בשאלה באיזה רגע אישה שלא עברה דרך מקלט, אבל היא מוכרת כסובלת מאלימות, גם היא מוגדרת כזכאית לדיור ציבורי

גלעד קריב:  בלי לעבור במקלט

גלעד קריב:  יש פה שתי אוכלוסיות, אחת זה צריך להיות אוטומטית כי היא כבר עברה במסלול

גלעד קריב:  והשנייה על פי קריטריונים של משרד הרווחה

גלעד קריב:  ואני מאוד מקווה שנצליח להביא את הממשלה לפחות לומר שהם לוקחים על עצמם לבחון את הצעת החוק, מצידי שתבוא יוזמה ממשלתית

גלעד קריב:  את היום חברת קואליציה, פנינה

גלעד קריב:  אני תמיד אומר, שתבוא הצעה ממשלתית

גלעד קריב:  נצמיד את ההצעות הפרטיות שלנו להצעה ממשלתית

פנינה תמנו: זה גם לא חייב לבוא בחוק

גלעד קריב: בסדר גמור

פנינה תמנו: אני רוצה לומר לך, הגדלת הראש צריכה להיות כזאת ששר לוקח מספיק מנהיגות, יודע להכניס את זה לתוך התבחינים השונים ומגדיר את זה

פנינה תמנו:  לא כל דבר צריך להיות בחוק

גלעד קריב: פנינה, הלוואי וזאת תהיה תשובות השר, אין בעיה

פנינה תמנו: בסוף מה אומרים? אומרים מדינת ישראל רוויה בחוקים

גלעד קריב: אז הנה, כיוון שהשר יצטרך להתייחס להצעה, כי היא בנושא של דיור ציבורי, אז הנה, יש כמה שבועות כדי לבוא

גלעד קריב:  אם יעלה השר ויאמר אנחנו לוקחים על עצמנו להכניס את יוצאות המקלטים כזכאיות אוטומטית לדיור ציבורי ונפתח עבודה עם השר מרגי, שר הרווחה, איך מגדירים נשים שלא עברו דרך המקלטים ברגע מסוים, בתבחינים מסוימים, כזכאיות אוטומטית

פנינה תמנו: תודה חה"כ קריב

פנינה תמנו:  תודה

פנינה תמנו:  חה"כ לימור סון הר מלך, בבקשה

לימור סון הר-מלך: אז קודם כל אני הייתי רוצה לקבל תשובות על השאלות שאני שאלתי

פנינה תמנו: תגידי אותן

לימור סון הר-מלך: לא, אז אני שאלתי ביחס לאותן נשים

לימור סון הר-מלך:  השינוי של התקנה הזאת, כמה בשנה הזאת

לימור סון הר-מלך:  מה הנתונים של השנה הזאת?     

ליאת גואלי: אני בודקת

לימור סון הר-מלך: אז אני אשמח לקבל

פנינה תמנו: כן

פנינה תמנו:  היא תיתן לנו עד סוף הדיון

לימור סון הר-מלך: גם הייתי רוצה לדעת באמת למה, באמת אמרת שיש מדרגות, שזה פעם ראשונה שאני שומעת שיש מדרגות

לימור סון הר-מלך:  מה?     

פנינה תמנו: שנה ראשונה 1,370

פנינה תמנו:  אנחנו מדברים על שנה שנייה 1,104

גלעד קריב: כאילו שכר השנה הממוצע יורד משנה לשנה בישראל

לימור סון הר-מלך: ולמה, אני רוצה לדעת למה נקבע הסכום הזה?     

פנינה תמנו: זה גם לא מיטיב עם המצב

פנינה תמנו:  במיוחד שלא עושים הבחנה לגבי מספר ילדים

לימור סון הר-מלך: אז אני רוצה להבין קודם כל באמת למה הסכום הזה נקבע

לימור סון הר-מלך:  ומה, בעצם על פי מה? מה הנתונים היו כשקבעו כזה סכום? שבאמת הוא כלום ושום דבר

לימור סון הר-מלך:  והייתה לי עוד שאלה

פנינה תמנו: צריך להודות על האמת

פנינה תמנו:  אם אישה ניגשת ומבקשת עזרה זה כי כנראה היא סבלה גם מאלימות כלכלית

פנינה תמנו:  תזכרו את זה

פנינה תמנו:  אני הייתה לי שיחה מאוד מצמררת עם חברה שבמקרה אני פוגשת אותה במכולת

פנינה תמנו:  אז היא אומרת לי, דווקא הבעל חיכה בחוץ והיא אומרת לי אני ניסיתי לברוח ממנו

פנינה תמנו:  בוודאי שלא אסגיר אף פעם פרטים

פנינה תמנו:  אבל נוצר מצב שכל השליטה הייתה אצלו לפני שנה פלוס ואני מצאתי את עצמי רעבה ללחם, מנותקת מכל

פנינה תמנו:  שחזרתי ועכשיו אני אוספת שקל לשקל עד שאני אהיה מספיק חזקה לצאת

גלעד קריב: נזכיר שיש גם הצעת חוק על אלימות כלכלית

פנינה תמנו: תזכרו שאישה שחוזרת זה לא משנה מה המעמד

פנינה תמנו:  לא משנה איפה היא גרה ובאיזה וילה היא תגור ובאיזה תנאי מחיה

פנינה תמנו:  יכול להיות שכל השליטה של הכסף היא אצל הבעל או בן הזוג ואתן צריכות תמיד לשים את זה לנגד עיניכן

פנינה תמנו:  כך שה-1,000 ומשהו שקלים לא יעזרו

לימור סון הר-מלך: אז אני רואה שכן יש דיפרנציאציה, כמו שאמרת

לימור סון הר-מלך:  יש פה

לימור סון הר-מלך:  היא כן קיימת

לימור סון הר-מלך:  אבל אני רואה שזה הולך ונהיה יותר ויותר גרוע כשאני קוראת את המספרים, יותר מדכא

לימור סון הר-מלך:  אבל אני כן אשמח להתייחסות גם על זה שבאמת, על הסכומים ביחס לכמות הילדים

פנינה תמנו: אני אגיד שאני חושבת שזה משהו פתיר

לימור סון הר-מלך: לא, כי זה הולך ופוחת עם הגיל

פנינה תמנו: לימור, אני חושבת שהמגמה היא חיובית, של המשרד

פנינה תמנו:  אין לי ספק, צריך גם לומר ביושר

פנינה תמנו:  כי בסוף כשחושבים על אותה אישה שעדיין לא מוכרת ברווחה ונותנים את השלושה חודשים, אתם בכיוון הנכון

פנינה תמנו:  שינוי המספרים צריך להיות קודם כל כלפי מעלה

לימור סון הר-מלך: השאלה אם המספרים האלה עוזרים לה לקום ולצאת מהמעגל הזה?     

פנינה תמנו: לא

פנינה תמנו:  צריך להשוות את זה למי שממתינה

פנינה תמנו:  אני אומרת באופן חד וחלק

פנינה תמנו:  המון נשים ממתינות היום עם בן זוג, אני מכירה את אוכלוסיית הממתינים

פנינה תמנו:  והמצב שלהם הרבה יותר טוב ממצבה של אישה שיכולה להיות עכשיו תחת אלימות עם ילדים קטנים

פנינה תמנו:  ולכן בסוף המדינה האינטרס שלה זה לעזור ולהעביר עד אחרון השקל למי שבאמת צריך ובאמת למי שזקוק

פנינה תמנו:  וזאת אוכלוסייה שזקוקה

פנינה תמנו:  צריך לפנות לדעתי גם אנחנו ולראות

עידו אבגר: אם אפשר רק הערה לגבי השאלות של חברת הכנסת

עידו אבגר:  אין לי תשובות על השאלות

עידו אבגר:  אני רק אציין שסכומי הסיוע נקבעו בנוהל שיצא ב-2002 ומאז הם כמעט ולא עודכנו

לימור סון הר-מלך: אבל מי קבע, על סמך מה?     

פנינה תמנו: תודה

עידו אבגר: זה מידע שיש לי להוסיף

פנינה תמנו: תודה

פנינה תמנו:  זה למשל מידע שלא הבנו

פנינה תמנו:  את מבינה? זה בדיוק כמו עם המענק ההוא כשהן יוצאות

פנינה תמנו:  זה דברים שהיו

פנינה תמנו:  מה זה עודכן? בואו לא נערבב אותנו

פנינה תמנו:  אני גם מרגישה עכשיו טיפשה

פנינה תמנו:  אם זה נקבע ב-2002 אז מה אני, על מה בירכתי?     

מטי צרפתי הרכבי: על הנוהל, על הנוהל

פנינה תמנו: אה, על השלושה חודשים

פנינה תמנו:  חוץ מזה בעצם שום דבר לא התקדם

קריאה: התחדש, לרעה, אני מוכן לעדכן

פנינה תמנו: תכף נשמע את הארגונים

פנינה תמנו:  מזל שהארגונים נמצאים

פנינה תמנו:  חה"כ מטי הרכבי, בבקשה

מטי צרפתי הרכבי: תודה גברתי יושבת-ראש

מטי צרפתי הרכבי:  בקצרה, כי באמת הסוגיות צפו כאן במלוא עוצמתן

מטי צרפתי הרכבי:  ראשית, אני כן רוצה לברך על התיקון בנוהל לגבי השלושה חודשים

מטי צרפתי הרכבי:  כי זה חשוב ובסוף קובע גורלות

מטי צרפתי הרכבי:  אז על זה תודה

מטי צרפתי הרכבי:  כן צריך לטעון על המחירים

מטי צרפתי הרכבי:       אני רוצה לומר משהו באמירה הכללית

מטי צרפתי הרכבי:  הרי חברה בסוף נמדדת ביכולת שלה לתמוך ולסעוד את החוליות החלשות

מטי צרפתי הרכבי:  וכאן מדובר בחוליות חלשות שאנחנו יודעים במובנה שיש מחסור במקלטים

קריאה: מוחלשות, מוחלשות

מטי צרפתי הרכבי: מוחלשות

מטי צרפתי הרכבי:  גם חלשות, לא רק מוחלשות

פנינה תמנו: לא, הן לא חלשות הנשים האלה

פנינה תמנו:  ברגע שהן תחת אלימות זה מישהו פה מדכא ודורך עלייך

פנינה תמנו:  ואם המדינה לא יודעת לסייע גם המדינה דורכת עלייך

מטי צרפתי הרכבי: את חודה של עברית אני לא כל כך יורדת

פנינה תמנו: לא, זה תחום, זה תחום שאנחנו עוסקים בו הרבה

מטי צרפתי הרכבי: אז אני לא באה מהתחום

מטי צרפתי הרכבי:  אבל בסוף בזה אנחנו נמדדים, באיך אנחנו מטפלים בחוליות המוחלשות

מטי צרפתי הרכבי:  ואנחנו יודעים שיש מחסור במקלטים ואנחנו יודעים שיש מחסור בדיור ציבורי

מטי צרפתי הרכבי:  כך שלהכניס את הנזקקות לתוך כל מיני מענים כאלה מראש הן בחסר

מטי צרפתי הרכבי:  אז לכן אני מברכת על העדכון הזה של הנוהל שנותן את הארכה הזאת רגע להגדיר כנפגעת

מטי צרפתי הרכבי:       מאוד חשוב לי, במיוחד אם אני שומעת שזה לא עודכן מ-2002

מטי צרפתי הרכבי:  אנחנו כחברה, כלפי האוכלוסיות המוחלשות, צריכים לפעול בחמלה

מטי צרפתי הרכבי:  וזה מה שצריך להניע אותנו וכל אחת שצריכה את הפתרון הזה, לא יכול להיות שהשיקול הכספי ימנע ממנה לצאת ממעגל האלימות

פנינה תמנו: מסכימה איתך

מטי צרפתי הרכבי: זה באמירה

מטי צרפתי הרכבי:  וכל השאר יש הרבה עבודה

פנינה תמנו: נכון

פנינה תמנו:  ואפילו הרבה מעבר לחמלה

פנינה תמנו:  אני רוצה להזכיר לכולם, הן משלמות ביטוח לאומי, הן משלמות מיסים, הן פרודוקטיביות

פנינה תמנו:  אף אחד לא עושה להן טובה

פנינה תמנו:  בשביל זה הקופה הציבורית, אם אנחנו מתעדפים אותה, ובטח נבחרי הציבור, סליחה, פה תשקיעו

גלעד קריב: ובחלק גדול מהמקרים יש גם ילדים

פנינה תמנו: צריך להשקיע, לא כי עושים להם טובה וצדקה

פנינה תמנו:  וזה משהו, זה קונספט שצריך לשנות

פנינה תמנו:  אף אחד פה לא עושה צדקה

פנינה תמנו:  בשביל זה קיים גם משרד השיכון ובכלל הדיור הציבורי

פנינה תמנו:  אני אגיע אליך, הפורום לדיור ציבורי

פנינה תמנו:  גיגי, שנייה

דניאל גיגי: יש הרבה מה להגיד

פנינה תמנו: עידו, תן לנו ככה טיפה תכוון אותנו

פנינה תמנו:  לא הספקתי לקרוא את המסמך של הממ"מ

עידו אבגר: זה מסמך ישן גברתי שהוצג כבר בדיון הקודם

עידו אבגר:  באמת אולי לעשות סדר לגבי הסיוע של משרד השיכון, כי הבנתי שהיה קצת קושי בהבנה

עידו אבגר:  בעיקרון זה נוהל מ-2002, ובנוהל נקבע סיוע באמת לשלוש שנים, בסכום שיורד משנה לשנה

עידו אבגר:  סכום הסיוע נע בין כ-770 שקלים לאישה ללא ילדים בשנה השלישית עד כ-1,370 שקלים לאישה עם ילדים בשנה הראשונה, כפי שנאמר פה

עידו אבגר:  ובאמת מה שהשתנה בנוהל החדש כפי שהוצג פה על ידי נציגת המשרד זה בעצם איזה שהיא הרחבה של אוכלוסיית הזכאויות גם ללא אישור

פנינה תמנו: של השלושה חודשים בגלל החירום

עידו אבגר: נכון

עידו אבגר:  אבל סכומי הסיוע, כפי שאמרתי, בעצם כמעט לא עודכנו מאז שהנוהל נקבע, משנת 2002, לפני 20 שנים

פנינה תמנו: 22 שנים

פנינה תמנו:  למה שמדובר בנשים אין צורך להעלות, אין צורך לעדכן? תחזרו, זה אמור להיות צמוד למשהו

עידו אבגר: לא לפי הנוהל

דניאל גיגי: לא צמוד לכלום

פנינה תמנו: תחזרו, תעדכנו את הדבר הזה

פנינה תמנו:  זה בושה וחרפה אם זה קיים מ-2002

פנינה תמנו:  מה קרה? אין חדשנות במשרד הזה? לא מתחדשים?     

דניאל גיגי: בכלל לא, הם לא מוכנים

דניאל גיגי:  אני אסביר גם למה

פנינה תמנו: לא, זה לא מקובל עליי

פנינה תמנו:  אני לוקחת את כל המחמאות שנתתי, חוץ מהשלושה חודשים האלה

פנינה תמנו:  אין דבר כזה

פנינה תמנו:  אין דבר כזה

פנינה תמנו:  הנוהל הזה שווה לפח, לפח אם אתם לא יודעים לעדכן את התקציבים

פנינה תמנו:  מה, לא עלה השכירות? לא עלה הדיור

פנינה תמנו:  הדיור נשאר באותו מקום? לא, היום במיוחד, היום יותר מתמיד

פנינה תמנו:  הסכומים של השכירות, הסכומים של הדיור הם בלתי אפשריים

גלעד קריב: אני מציע לבנות פשוט את כל המקלטים לנשים מוכות מעבר לקו הירוק

גלעד קריב:  ואז יהיו כספים קואליציוניים

קריאה: יש אחד

גלעד קריב: לא אחד, אני מציע להעביר את כולם

גלעד קריב:  אם לימור הייתה פה היא הייתה תומכת

גלעד קריב:  זה היה רגע נדיר של הסכמה אופוזיציה קואליציה

גלעד קריב:  אני מבטיח לכם לא הייתה בעיה

פנינה תמנו: תודה

גלעד קריב: כמה מיליארדים של כספים קואליציוניים יש בתקציב?     

פנינה תמנו: אני מבקשת, גם לא מדובר בתקציב גדול

פנינה תמנו:  אנחנו מדברים על, אם הפרזתי, 2,000 נשים, זה מה שהספקתם לתת בשנה מתוך אוכלוסייה של עשרות אלפי נשים שסובלות מאלימות? אני חושבת שזה משהו שאתם לא יכולים להרשות לעצמכם לא לעדכן

פנינה תמנו:  זה לא רק לעדכן

פנינה תמנו:  את צריכה לחזור, לדרוש מהמנכ"ל אצלכם ישיבה על הדבר הזה

פנינה תמנו:  או הסמנכ"ל שאחראי עלייך

פנינה תמנו:  אלא אם כן, אני ראיתי שאת אמונה על אגף פרט, אבל לא יודעת מה זה אומר מבחינת המדרג

פנינה תמנו:  את מנהלת אגף?      

ליאת גואלי: לא, אני לא מנהלת אגף

ליאת גואלי:  אני מתחת למנהל אגף

פנינה תמנו: ומי הסמנכ"ל שאת תחתיו?     

ליאת גואלי: ענבר שור מנהלת

פנינה תמנו: את חוזרת, השבוע את מדברת איתה

פנינה תמנו:  שתלך ותביא סכומים מעודכנים לקראת התקציב

פנינה תמנו:  אנחנו נגבה את זה בוועדת כספים

דניאל גיגי: קיצצו בזה, אגב

ליאת גואלי: אני יכולה להגיד שאנחנו פועלים בכל דרך להוסיף תקציבים, אבל לצערי זה לא צולח

פנינה תמנו: אין לא צולח 20 שנים, אין, אין

פנינה תמנו:  זה לא מקובל עליי

פנינה תמנו:  אני תמיד אומרת פה, אין רק מנהיגות של נבחרי ציבור, יש גם מנהיגות של פקידות בכירה

פנינה תמנו:  אין דבר כזה לא צולח

פנינה תמנו:  אין דבר כזה

פנינה תמנו:  אני ראיתי פקידים שאני הייתי שרה, שידעו להילחם מולי כמו לביאות על תקציבים

פנינה תמנו:  והסבירו לי את זה בסופו של דבר

פנינה תמנו:  תלמדו לעשות את זה

פנינה תמנו:  זה התפקיד שלכם

גלעד קריב: מה שמדהים שניחא אם היה פה ויכוח על גודל האוכלוסייה

גלעד קריב:  בסדר? זאת אומרת אם היו באים ואומרים תראו, כל האוכלוסייה של נשים שסובלות מאלימות זוגית, משפחתית, זה מעגל מאוד רחב

גלעד קריב:  קשה להגדיר תבחינים, אנחנו מפחדים מאירוע תקציבי

גלעד קריב:  אז בואו נלך למשל על יוצאות המקלטים

גלעד קריב:  בואו נלך על נשים שהגיעו לשלב מסוים בהליך המשפטי

גלעד קריב:  אבל אנחנו אפילו לא נמצאים במצב שהאוכלוסייה הכי מצומצמת והכי מובחנת

גלעד קריב:  נשים שיוצאות ממקלטים ועכשיו השאלה האם הן תחזורנה לבית האלים או שהן יוצאות לדרך חדשה

גלעד קריב:  אפילו הן, שמדובר על מאות נשים בשנה

גלעד קריב:  מאות, לא אלפים

גלעד קריב:  אפילו הן לא

פנינה תמנו: אני רוצה שתגידי לי גם כמה זה יוצא בינתיים

מטי צרפתי הרכבי: אני אגיד לך, פנינה

מטי צרפתי הרכבי:  זה 2,000 שקלים

מטי צרפתי הרכבי:  זה היה צריך להגיע ל-2,000 שקלים

פנינה תמנו: תיקח לי משהו ממוצע

פנינה תמנו:  תיקח לי, תעשה 1,100

פנינה תמנו:  נגיד הממוצע, עם כל הנשים שבלי ילדים, כן ילדים

פנינה תמנו:  כפול 1,600

פנינה תמנו:  תגיד לי כמה זה יוצא בשנה

מטי צרפתי הרכבי: בכל מקרה אם היו מצמידים רק לשנה זה היה 2,000 שקלים

מטי צרפתי הרכבי:  1,900 ומשהו

פנינה תמנו: 1,700,000

פנינה תמנו:  אנחנו מדברים על כ-12 מיליון בשנה

פנינה תמנו:  זה טיפה, טיפה בים מהתקציב של משרד השיכון

פנינה תמנו:  לאוכלוסייה שכל כך זקוקה לכם

פנינה תמנו:  נעמי שניידרמן, מנכ"לית עמותת אישה לאישה, בבקשה

נעמי שניידרמן: בוקר טוב גברתי

נעמי שניידרמן:  אני באמת רוצה רק עוד השלמה לפני שנדבר על הנושא הארי

נעמי שניידרמן:  כבר באמת כמו שאמר חה"כ קריב, התבחינים כבר ישנם

נעמי שניידרמן:  המחוקק הישראלי כבר הכיר באמצעות החוק שנדון בשבוע שעבר של יוצאות מקלטים ואותה קבוצה שצריכה להיות לפחות הנחשונית בהטמעה של הדבר הזה

נעמי שניידרמן:  ואז המספרים עוד יותר נמוכים

נעמי שניידרמן:  אנחנו נמצאים באמת רגע לפני התקציב

נעמי שניידרמן:  מה יקרה? כי אני כבר 17 שנים בשטח וכל הזמן אומרים לי ככה זה

נעמי שניידרמן:  מתי יפסיקו להגיד לי ככה זה, ובינתיים שכר הדירה רק הולך ועולה

נעמי שניידרמן:  זה לנושא של הדיור הציבורי

נעמי שניידרמן:  ובאמת הבקשה שלנו ושזה יהיה לפרוטוקול וגם אחר כך תדבר יו"ר הפורום שלנו

נעמי שניידרמן:  הבקשה שלנו היא לפחות להצמיד את הסיוע לסכום של זכאי דיור ציבורי

נעמי שניידרמן:  ואין שום סיבה שלא

נעמי שניידרמן:       יש לנו גם מצגת קצרה שתכף נציג

פנינה תמנו: כמה יש לנו נעזרים בשכירות בדיור הציבורי?     

ליאת גואלי: יש לנו היום 5,800 ממתינים לדיור ציבורי

ליאת גואלי:  ועוד 27,00 במשרד הקליטה

פנינה תמנו: לכמה אתם מסייעים? שזה כמה עשרות אלפים

ליאת גואלי: כל המחכים לדיור ציבורי

פנינה תמנו: אז אני לא מבינה מה הבעיה להכיר בקבוצה הספציפית הזאת שאנחנו רואים שזה - - -     

נעמי שניידרמן: 200 נשים בשנה

פנינה תמנו: לא, זה קצת יותר

פנינה תמנו:  אני גם לא רוצה גם שיוציאו את כל אלה שיוצאות מהמקלטים

פנינה תמנו:  אתם לא יכולים להחריג אותן

פנינה תמנו:  כן? למרות שבאמת זה שאלה של שר

פנינה תמנו:  אני מבינה שיש דברים פה שהם ברמת מדיניות, של שרים

גלעד קריב: פנינה, אבל אני רק רוצה לומר

גלעד קריב:  אני כמובן מסכים איתך לגבי הרחבת הקבוצה

גלעד קריב:  אבל אני גם בכוונה רגע רוצה, ושלא ישתמע שאני רוצה להקטין את הקבוצה, אני רוצה להגדיל

גלעד קריב:  אבל יוצאות המקלטים צריך רגע להבין, אלה נשים שצריכות לקבל החלטה

גלעד קריב:  יש נשים שנשארות במקלט כי אין להן לאן ללכת

גלעד קריב:  אז אין פנוי במקלט לאישה הבאה

פנינה תמנו: בוודאי

פנינה תמנו:  אבל אנחנו, אם יש נשים שיודעות שהן לא צריכות להגיד למקלטים, ואני אסביר לך גם למה

גלעד קריב: פנינה, אני איתך

פנינה תמנו: יש משהו שתמיד יושב לי על הראש

פנינה תמנו:  קודם כל, לא כל אחד מתאים לה מקלט

פנינה תמנו:  שתיים, לא כל אחד יכולה לקחת את כל הילדים

פנינה תמנו:  גם אם הם קטינים

פנינה תמנו:  ידעת את זה?     

גלעד קריב: ודאי

פנינה תמנו: אז זה דבר שהוא בלתי נסבל

פנינה תמנו:  זה פשוט משפט שלמה

פנינה תמנו:  תמיד אמרתי את זה

פנינה תמנו:  בלתי נסבל שאמא תצטרך להחליט אם היא מצילה את החיים שלה ולהשאיר מאחורה את הילד

פנינה תמנו:  אז לכן אין לכם בכלל אופציה אין לכם תזוזה

פנינה תמנו:  אתם צריכים לעזור להם, נקודה

פנינה תמנו:  עכשיו, אני מבינה שיש דברים שהם לא לפתחם של הפקידים

פנינה תמנו:  אבל אנחנו נצטרך לדבר עם השר גולדקנופף

מטי צרפתי הרכבי: אני הסתכלתי על הממוצע של שכר הדירה, של ועדת שכר הדירה שעלה ב-50% ב-20 שנים האחרונות

פנינה תמנו: אה, ולפי זה הצמדת?     

מטי צרפתי הרכבי: לא, יש את המדד ויש גם את שכר הדירה

פנינה תמנו: לא, אל תציעי להם 2,000

פנינה תמנו:  זה צריך להיות בדיוק מה שנאמר פה, להשוות את זה לזכאי הדיור הציבורי

מטי צרפתי הרכבי: הזעקה היא שזה לא עודכן

מטי צרפתי הרכבי:  אבל אני אומרת, זה היה המינימום שנדרש

פנינה תמנו: אוקיי

פנינה תמנו:  עפרה?     

נעמי שניידרמן: אני אפתח ואז עפרה תמשיך

נעמי שניידרמן:  אני רוצה להתייחס, אנחנו דיברנו על זה, היינו כאן לפני שבועיים ודיברנו בדיוק על זה

פנינה תמנו: על דירות המעבר

נעמי שניידרמן: אני רוצה להגיד בקליפת אגוז על מה אנחנו מדברות

פנינה תמנו: רגע, בואי נתחיל רגע לפני

פנינה תמנו:  אתן קיבלתן מאז איזה בשורה שמגדילים?     

נעמי שניידרמן: לא

פנינה תמנו: שנייה

פנינה תמנו:  משרד הרווחה, חזרת אליי עם תשובה לגבי ה-40? הדירות מעבר

פנינה תמנו:  מי בזום?      

טלי רוזנפלדר: רונית תתייחס בזום

פנינה תמנו: אנחנו זוכרים שבתחילת שנה עשינו דיון, בשנה הקודמת

פנינה תמנו:  ואתם בישרתם לי שיהיה 40 דירות מעבר

פנינה תמנו:  ואז גילינו לתדהמתנו בדיון שהיה כאן לפני שבועיים שלושה שזה עדיין על 20 ושלא מימשתם את מה שהובטח

רונן צור: ההרחבה של דירות מעבר הן נעשות בהתאם לצורך

רונן צור:  אישה צריכה לתת ממקלט לדירת מעבר

רונן צור:  אם אין דירה פנויה אנחנו עושים הרחבה בהתאם לצורך

רונן צור:  כך עשינו לאחרונה

פנינה תמנו: את חוזרת עוד פעם על התשובות שנתת לי בפעם הקודמת

פנינה תמנו:  אני נתתי לך שיעורי בית וביקשתי תבדקי בבקשה מה קרה עם ההבטחה שהיא כתובה שחור על גבי לבן

פנינה תמנו:  אתם לא תעשו לעג מכנסת ישראל ומנבחרי הציבור, ובטח לא ממני שאני משתדלת מאוד לבצע את תפקידי נאמנה כאן כיושבת-ראש הוועדה לקידום מעמד האישה

רונן צור: הרחבה גורפת בהכפלה של הדירות היא פוגעת אפילו בעמותות, כך שאם אין צורך והם צריכים להחזיק דירה בצוות לשווא

רונן צור:  לכן הרחבה צריכה להיעשות על פי הצורך

פנינה תמנו: רונית, את חוזרת, רונית, את לא עונה לי על השאלה

פנינה תמנו:  נאמר מפורשות על ידי הרווחה שיהיו 40 דירות

פנינה תמנו:  את השיקולים של יפגע, לא יפגע, כאשר העמותות פה אומרות חד משמעית שזה לא פוגע, אני לא מצליחה להבין

רונן צור: אוקיי, אז אני רוצה להסביר

רונן צור:  יש לנו מדיניות משרד

רונן צור:  ואישה לבד במסגרת של דירת מעבר זו, במסגרת של כלל השירותים שניתנים, שהמשרד אחראי אליו ואת מסגרת חלוקת המשאבים הקיימים לצרכים הקיימים זה המענה האפשרי במסגרת מדיניות המשרד

פנינה תמנו: טוב

פנינה תמנו:  אני אקריא מה כתבתם לי

פנינה תמנו:  תגובה של המשרד של מנכ"ל משרד הרווחה

פנינה תמנו:  אני פשוט המומה, המומה

פנינה תמנו:  14 במרץ 2023, הסעיף האחרון: "המשרד נמצא בשלב של אחרי התנעת מכרז לשני מקבצי דירות של 12 דירות בכל מקבץ

פנינה תמנו:  סך הכול יהיו 45 דירות לנשים וילדיהן

פנינה תמנו:  בנוסף, במסגרת גיבוש המדיניות ובחינת הצרכים המשתנים של הנשים נבחן מודל העבודה של דירות מעבר לאור הצורך של הנשים בפרטיות ועצמאות ובקושי של חלקן לחלוק דירות"

פנינה תמנו:  אז מצד אחד אמרתם מפורשות, המנכ"ל שלכם, שעולים ל-45 דירות

פנינה תמנו:  ואתם בוחנים גם את העניין של הפרטיות שהעלינו פה בדיון

פנינה תמנו:  אז התשובות שלך לא מכבדות לא אותך ולא את המשרד

גלעד קריב: גברתי יושבת-הראש

רונן צור: יש לפעמים תוכניות שמתכננים, אבל הם צריכים להיות, להתחשב

רונן צור:  אנחנו נמצאים במשרד שנותן משאבים לצרכים מרובים

פנינה תמנו: מה זה קשור? אז ישלמו הנשים המוכות?     

גלעד קריב: גברתי, שנייה

גלעד קריב:  אדם חכם מאוד ובקיא מאוד שבמקרה גם נמצא בחדר, עדכן אותי שלא רק שלא מורחבים מעגלי הזכאות, אלא אני מבין שבשנים האחרונות גרעתם אלפי נשים נפגעות אלימות ממעגל הזכאים, כיוון שכיום נשים לא יכולות לפנות על רקע של אלימות קשה במשפחה לוועדת החריגים לדיור הציבורי

גלעד קריב:  אז בעצם אנחנו נמצאים במצב שהיום חסמתם, משרד השיכון, וכנראה משרד הרווחה לא מוטרד מזה, כי הוא לא דופק על השולחן

גלעד קריב:  אבל אני מבין נכון להיום ככה: אישה שסובלת מאלימות קשה, מתועדת, מוכחת, והיא לא עומדת בקריטריונים הרגילים לדיור ציבורי, כי מה לעשות שזה לא קריטריון, לא יכולה לפנות היום לוועדת חריגים, כי רק אנשים עם מוגבלות פיזית או נפשית יכולים לפנות לוועדת החריגים?     

פנינה תמנו: תרשמי לך את השאלה, אנחנו נחזור לזה, כי זה באמת מדבר על הקריטריונים

גלעד קריב: אז בעצם גרעתם

גלעד קריב:  נתתם שלושה חודשים של גזר קטן ונבוט ענק שאישה לא יכולה לפנות לוועדת חריגים כי היא סופגת כל ערב מכות בבית

פנינה תמנו: אני אומרת את זה חגיגית, לנהל מאבקים אנחנו יודעים, ולא רק בתוך הדיונים

פנינה תמנו:  וחבל שזה יגיע למצב שהשר שלכם בסוף יסבול מהדבר הזה

פנינה תמנו:  אני אומרת לכם, אני אוביל פה מאבק, אנחנו לא נוותר

גלעד קריב: במקרה הספציפי הזה זה לא יעזור

גלעד קריב:  כי השר חושב שמה רע בו?      

פנינה תמנו: יעזור ועוד איך, זה לא כסף פרטי ולא עסק פרטי של אף אחד

פנינה תמנו:  של אף שר, של אף מנכ"ל

פנינה תמנו:  והתשובה, גב' צור, אני לא כל כך מצליחה להבין

פנינה תמנו:  בואי תגידי לי מה אמרתם

פנינה תמנו:  אז שיקרתם?     

רונן צור: לא שיקרנו

רונן צור:  אלה היו התוכניות, אלה היו הכוונות

רונן צור:  אבל במכלול הצרכים כשהמשרד שוקל את מכלול הצרכים במסגרות התקציביות הקיימות בנושא של חלוקת המשאבים לכולם - - -     

גלעד קריב: יש פרוטוקול של הדיון שקיימתם בנושא סדרי עדיפויות? אפשר לראות אותו? ואם לשיטתכם הוא חסוי, אז תעבירו את זה כחסוי לוועדה בכספת

פנינה תמנו: ומי ניהל באמת, גם מי ניהל את מכלול הצרכים

גלעד קריב: איפה הדיון? מתי התקיים הדיון ששכלל בין אישה שהיא וילדיה סופגים מכות כל ערב בבית לבין צרכים אחרים

פנינה תמנו: ואיזה רמה? האם זה היה בדרג מנכ"ל או האם זה נסגר אצלכם באגף?     

נעמי שניידרמן: סליחה, אני לא יכולה להתאפק, ולומר שהתוספת במקרה, יש אפשרות של ערוץ של עדכון תעריף לאותן מסגרות שקיימות והתוספת היא 1,700,000

פנינה תמנו: אל תדברו איתי על תעריפים

פנינה תמנו:  היא אמרה שבעצם זה פוגע בכם

פנינה תמנו:  יש לכם משהו להגיד?     

נעמי שניידרמן: זה לא פוגע בנו

נעמי שניידרמן:  יש אפשרות שכבר מוטמעת היום בתוך החוזה שלנו

נעמי שניידרמן:  הם נורא נהנים להיתלות בזה שאנחנו על חשבוננו שוכרות דירות כדי לאפשר לנשים את הפרטיות

נעמי שניידרמן:  והקופה הציבורית יכולה להשתתף בזה וזה יעלה לה 1,700,000 שקלים בשנה

גלעד קריב: כשאתם אומרים פתחנו, זה?     

נעמי שניידרמן: עמותת אישה לאישה

גלעד קריב: זאת אומרת עמותות שמשכירות דירות

פנינה תמנו: כמה תקורות? אתם כמעט ולא לוקחות תקורה

פנינה תמנו:  להיפך

פנינה תמנו:  רגע, אני לא סתם

פנינה תמנו:  60% מהפעילות היא?     

עפרה ג'ניאו: 60% מהתקציב של משרד הרווחה

נעמי שניידרמן: והנושא של הדירות זה הרבה יותר, זה לא ככה

נעמי שניידרמן:  הפערים הם שונים

פנינה תמנו: עפרה, אני רוצה שתגידי לי את דעתך

עפרה ג'ניאו: עפרה ג'ניאו, יושבת-ראש עמותת אישה לאישה

עפרה ג'ניאו:  אנחנו הצגנו פעם קודמת את הנושא של דירות המעבר ויש פה שתי סוגיות

עפרה ג'ניאו:  הסוגייה של הפרטיות

עפרה ג'ניאו:  כי מאז 2002, על פי המכרז של דירות המעבר אמורות לגור שתי נשים עם ילדיהן בדירה אחת

עפרה ג'ניאו:  זה לא משהו שיש לו היתכנות לדבר הזה

עפרה ג'ניאו:  ולכן אנחנו שמות אישה אחת בדירה

פנינה תמנו: אתן שמות אישה אחת בדירה

פנינה תמנו:  ויש ביקוש? אני רוצה שתגידו לי את הביקוש

פנינה תמנו:  כי יש טענה הזויה של הרווחה שאין צורך

עפרה ג'ניאו: בוודאי שיש ביקוש

פנינה תמנו: אפרופו, התחלתם בצרכים ואז אמרתם לא, אבל יש צרכים אחרים של המשרד

פנינה תמנו:  שזה עוד יותר בעייתי

עפרה ג'ניאו: אבל אם ברשותך אני יכולה להפנות את השאלה לגב' רונית צור

עפרה ג'ניאו:  היא אמרה שהם פותחים דירות לפי הצרכים

עפרה ג'ניאו:  אני רוצה לשאול, האם אנחנו מגלות צורך של דירות נוספות, האם אנחנו יכולים על חשבון המכרז שיש לנו אפשרות להגדיל אותו עד מאה אחוז לפתוח דירות ולקבל את התקצוב? אם זה הולך לפי הצרכים, זה הכי טוב בשבילנו

עפרה ג'ניאו:  אנחנו נפתח דירות

עפרה ג'ניאו:  ואני רוצה לשאול האם אנחנו נקבל את התקצוב ממשרד הרווחה על הדירות האלה, לפי הצרכים

גלעד קריב: את יודעת, כהערת אגב, הערת ביניים, אני לא, אתם יודעים שאנחנו עכשיו עוסקים בתקציב נוסף, בעדכון תקציב 2024

פנינה תמנו: אתה חבר ועדת כספים?     

גלעד קריב: לא, אני אורח

פנינה תמנו: אבל אנחנו לא יכולים לתת

פנינה תמנו:  שנינו אורחים שם ואנחנו לא ניתן לזה לעבור

גלעד קריב: גברתי יושבת-הראש, אתם יודעים שכאשר מגישים את ספר התקציב צריך לעשות ניתוח מגדרי, זו הוראת חוק

גלעד קריב:  אני ממש לא בטוח שראיתי במסגרת עדכון תקציב של 2024 בהיקפים של מיליארדים ניתוח מגדרי

גלעד קריב:  אני אעשה על זה היום את הבדיקה

פנינה תמנו: של כל משרד

גלעד קריב: כן, אמור

גלעד קריב:  זה מה שאתה מקבל בספר הכחול

פנינה תמנו: אמור גם משרד ראש הממשלה ומשרד האוצר

גלעד קריב: אני מציע שנעמוד, גברתי יושבת-הראש, שנעמוד, כי אין לי ספק שהקיצוץ הרוחבי בתקציבי הרווחה והקיבוץ המופרך בתקציבי תוכניות החומש הראשונות שייפגעו זה 51% מאזרחי ישראל

גלעד קריב:  ועל זה כמובן אין ניתוח

גלעד קריב:  נפנה על זה אולי ביחד ליועצת המשפטית של הכנסת למה לא הוגש ניתוח מגדרי

פנינה תמנו: ולממשלה

גלעד קריב: כן

פנינה תמנו: הגברת צור

פנינה תמנו:  עפרה, סליחה

עפרה ג'ניאו: כן, היום המצב הוא שיש לנו ממשרד הרווחה תקצוב ל-22 מסגרות

עפרה ג'ניאו:  זה אומר אמור לשרת 44 נשים

עפרה ג'ניאו:  מתוך זה 11 מסגרות הן שלנו, של העמותה שלנו

עפרה ג'ניאו:  והמסגרות האלה, על כל מסגרת, אנחנו על חשבוננו שמות שתי דירות על מנת שנשכן כל אישה בדירה לבד

עפרה ג'ניאו:  עכשיו, הפער הזה, שלא לדבר שגם לדירה אחת הפער הוא בשכר הדירה הוא קרוב ל-90%, כן?1 כי מאז 2002 התעריף הזה לא עודכן

עפרה ג'ניאו:  שלא לדבר שמחלקים את זה לשתי דירות וברור ששתי דירות שכר הדירה הוא בוא נגיד - - -     

פנינה תמנו: עפרה, כמה מהנשים אתן יודעות שאם לא היו מקבלות את הסיוע הזה היו חוזרות לבעל המכה?      

עפרה ג'ניאו: כמה מהנשים?     

פנינה תמנו: אתן הרי מדברות איתן

נעמי שניידרמן: התוכנית הזאת, וזה לא אנחנו, זה המחוקק הישראלי

פנינה תמנו: לא מחוקק, אל תדברי איתי בחוקים

פנינה תמנו:  אני רוצה שתדברי איתי מהניסיון שלך, מהחוויה שלך, מהשיחות עם הנשים

נעמי שניידרמן: מה זאת אומרת? מהניסיון שלנו זה מה שעושה את ההבדל

נעמי שניידרמן:  אנחנו מייחלות להאריך את השהות בדירת המעבר

נעמי שניידרמן:  כי אני חושבת שכל בר בדעת מקצועי, ואני בטוחה שעל העניין הזה רונית לא תחלוק איתנו

נעמי שניידרמן:  התהליך הטיפולי לא מתחיל ונגמר בשהות של כמה חודשים במקלט

נעמי שניידרמן:  ואישה שרוצה לבנות ולעמוד מחדש על הרגליים זקוקה לתקופה ארוכה וזקוקה לתמיכה

פנינה תמנו: תודה

פנינה תמנו:  דני גיגי

פנינה תמנו:  אני רוצה שכולכם תהיו קצרים עכשיו, כי אני אצטרך לנעול את הישיבה הזאת כי יש לי עוד ועדה

פנינה תמנו:  אבל מהזווית שלך

דניאל גיגי: אני קצת מתכווץ פה מאז שהתחיל הדיון, בגלל שאת שאלת פה הרבה פעמים מה השתפר ואני רוצה להגיד מה נהיה הרבה הרבה יותר גרוע

דניאל גיגי:  קודם כל, כמו שהוזכר פה, ועדת חריגים כמעט חוסלה

דניאל גיגי:  הרבה מאוד מהנשים שקיבלו זכאות לדיור ציבורי, נשים שסובלות מאלימות, עברו דרך ועדת חריגים

דניאל גיגי:  והיום הן לא יכולות לקבל את הזכאות הזאת כי ועדת חריגים עברה שינוי כזה שהמשקולות כדי בכלל להגיע לוועדת חריגים הן משקולות שמאפשרות רק לנכים להגיע אליה

פנינה תמנו: למה אז אמרת קודם את ועדת חריגים אם לא כך המציאות?     

דניאל גיגי: היה דיון בבג"ץ

דניאל גיגי:  יש דיון כרגע שהוא נמצא בבג"ץ בדיוק על הסיפור הזה

דניאל גיגי:  ובג"ץ בעצם כפה על משרד השיכון

פנינה תמנו: בג"ץ שמי הגיש?     

דניאל גיגי: האגודה לזכויות האזרח בשותפות איתנו

דניאל גיגי:  שבעצם דורש, השופטים בדיון האחרון דרשו ממשרד השיכון להביא תבחינים חדשים

דניאל גיגי:  והתבחינים החדשים האלה, גם לעמדתנו וגם לעמדת אחרים, צריכים בהחלט לכלול גם נשים שסובלות ונפגעות אלימות

פנינה תמנו: איפה התבחינים? עד מתי קבע בית המשפט?     

דניאל גיגי: הוא נתן להם איזה תקופה מסוימת

דניאל גיגי:  אבל הם אמרו שזה ייקח להם זמן ושהם יביאו את זה

פנינה תמנו: מתי זה יהיה?     

ליאת גואלי: אנחנו בוחנים את זה בימים האלה

פנינה תמנו: מתי ההנחיה הזאת של בית המשפט?     

דניאל גיגי: לפני שבוע בערך זה התקבל

ליאת גואלי: לפני שבוע

ליאת גואלי:  ניתן לנו 30 יום לחזור לבית המשפט

פנינה תמנו: תתייעצו גם עם האנשים שעוסקים בפועל, כדי שיסבירו לכם איך אתם - - -     

ליאת גואלי: אנחנו לקחנו את זה בחשבון

פנינה תמנו: לא, אתם מתייעצים, עושים שיתוף ציבור?     

ליאת גואלי: לא

פנינה תמנו: אז תעשו בבקשה שיתוף ציבור, עם מי שמכירים את האוכלוסייה ויודעים מה החסמים

פנינה תמנו:  יש לכם פה לא מעט ארגונים שאתם יכולים להבין בדיוק, כי הם פוגשים את הנשים האלה

פנינה תמנו:  אגב, זה לא רק המלצה, שיתוף ציבור זה כבר מדיניות

גלעד קריב: חייבים לעשות את זה

פנינה תמנו: בוודאי, זה חייב

פנינה תמנו:  לשמוע

פנינה תמנו:  אתם תגלו הרבה פעמים שיכולים לסייע לכם במקום להגיע כל פעם לבג"ץ

דניאל גיגי: עלו פה עוד כמה שאלות ממש חשובות

דניאל גיגי:  קודם כל, נושא ההצמדה של הסיוע בשכר דירה

דניאל גיגי:  אתם יודעים מה התשובה של משרד האוצר? אגב, הטענות שלי זה לא למשרד השיכון בסיפור הזה

דניאל גיגי:  אתם יודעים מה הטענה של משרד האוצר? שאם הם יעלו את הסיוע בשכר דירה אז מה שיקרה זה שהמחירים של הדירות יעלו

דניאל גיגי:  והם צודקים

דניאל גיגי:  המחירים של הדירות של השכירות יעלו אם הם יגדילו את הסיוע בשכר דירה

דניאל גיגי:  למה? כי המודל הזה כושל

דניאל גיגי:  הוא כושל

דניאל גיגי:  הסיוע בשכר דירה לא מסייע כבר שנים לאותם אנשים

דניאל גיגי:  הוא בעיקר מסייע לבעלי הדירות

דניאל גיגי:  לא אני אמרתי את זה

דניאל גיגי:  זה בנק ישראל אמר את זה

דניאל גיגי:  הציגו להם דוח משמעותי

פנינה תמנו: תישאר איתי ברמת המיקרו על הנושא

דניאל גיגי: אוקיי

דניאל גיגי:  אז אני אומר שבכלל במודל של סיוע בשכר דירה יש בעיה בסיוע לנשים שסובלות מאלימות

דניאל גיגי:  והבעיות הן גדולות

דניאל גיגי:  הן לא יכולות לשכור בתים, הן לא מוצאות בתים, לא רוצים להשכיר להן דירות

דניאל גיגי:  אין להן ערבויות, אין להן את היכולת להתמודד עם בעלי הדירות

דניאל גיגי:  הן גרות בדירות שהן חורבות הרבה פעמים

דניאל גיגי:  גם כשמשכירים להם כבר דירה הדירה היא הרוסה והם לא יכולים לחיות בה

דניאל גיגי:  יש פה מכלול של בעיות שמשרד השיכון ומשרד האוצר בורחים מההתמודדות איתם, פשוט בורחים

דניאל גיגי:  הם לא רוצים להתמודד עם זה

דניאל גיגי:  לכן הם מציעים את הפתרון של סיוע בשכר דירה

דניאל גיגי:  אני בעד להעלות את הסיוע בשכר דירה, אל תביני אותי לא נכון

פנינה תמנו: אבל זה לא הפתרון היחיד

דניאל גיגי: אבל זה לא הפתרון

פנינה תמנו: זה חייב להיות תמהיל של פתרונות

דניאל גיגי: בדיוק

פנינה תמנו: זה חייב להיות תמהיל של הקדמת העדיפות בתור לנשים שבאמת מבינים שהסיוע בשכר דירה לא יעזור להם

פנינה תמנו:  וסיוע בשכר דירה

פנינה תמנו:  ועל זה כמובן את ההשלמה של דירות המעבר

דניאל גיגי: עכשיו נושא התקציב, הנושא האחרון

דניאל גיגי:  תראו, בתקציב האחרון שהיה הקודם נתנו תקציב ל-1,700 דירות

דניאל גיגי:  משרד השיכון בשלוש שנים האחרונות קנה 100 מתוך התקציב של ה-1,700 אני מדבר

פנינה תמנו: שזה מה שנלקח בהחלטה של שר השיכון אלקין

דניאל גיגי: בדיוק

דניאל גיגי:  100

דניאל גיגי:  זה מה שקנו מתוך ה-1,700 שנתנו להם תקציב

דניאל גיגי:  הם לא רוצים לקנות דירות

דניאל גיגי:  משרד האוצר לא רוצה שהם יקנו דירות

דניאל גיגי:  הם לא פועלים מספיק כדי לקנות דירות

דניאל גיגי:  אם הם קונים דירות זה רק מתקציבים קיימים של מכירת דירות שנמכרו

דניאל גיגי:  הם לא משתמשים בכסף

דניאל גיגי:  בתקציב הנוכחי, אני רק רוצה להזכיר עוד אחד, בהקשר של סיוע לשכר דירה

דניאל גיגי:  יש קיצוץ בסיוע בשכר דירה

דניאל גיגי:  והקיצוץ הזה הוא קיצוץ לקשישים עולים

דניאל גיגי:  אמנם הוא לא לנשים שהן נפגעות אלימות

דניאל גיגי:  אבל הקשישים העולים סופגים קיצוץ עכשיו בסיוע בשכר הדירה

דניאל גיגי:  מה שאלקין השיג, שאת התייחסת אליו לפני כן

פנינה תמנו: אבל הבנתי שיש, אוקיי

דניאל גיגי: יש קיצוץ

דניאל גיגי:  אלקין השיג באמת הישג שדיברת עליו מקודם של העלאה לתקציב, זה מקוצץ בתקציב

דניאל גיגי:  תסתכלי בתקציב הנוכחי, זה מקוצץ

דניאל גיגי:  הורידו את ההעלאה הזאת, הם חוזרים לנקודת אפס

דניאל גיגי:  הסיוע בשכר דירה מודל כושל

דניאל גיגי:  ואת זה צריך להבין פה

דניאל גיגי:  בשביל זה אני פה

דניאל גיגי:  כושל

פנינה תמנו: תודה גיגי

פנינה תמנו:  תראה, דווקא כמישהי שגדלה בדיור ציבורי

פנינה תמנו:  אני חושבת שהסיוע בשכר דירה, נכון יש לזה השלכות מקרו בדרך כלל על שוק הדיור, אבל לא תמיד

פנינה תמנו:  יש אנשים שזה כן מסייע להם ויש אנשים שזה תמהיל של פתרונות

פנינה תמנו:  אבל החיסול המגמה של הממשלה שהיא מנסה לחסל את הדיור הציבורי זה פשוט לבוא ולומר אותנו לא מעניינים המוחלשים ביותר בחברה

גלעד קריב: אבל גם צריך רגע להבין, הדיור הציבורי שצריך להיבנות ב-2024 זה לא הדיור הציבורי של שנות ה-80

פנינה תמנו: ברור

פנינה תמנו:  זה גם לא רק לשים אותם בגטאות של שכונות

גלעד קריב: זה בדיוק העניין

פנינה תמנו: ברור

פנינה תמנו:  אבל עדיין אני אומרת לך שזה צריך להיות תמהיל

פנינה תמנו:  וזה בסדר פה שגיגי לא חושב כמוני

דניאל גיגי: אגב, הוצג פה מקודם נתון של 2021 על 1,600 נשים

דניאל גיגי:  יש עלייה של 10% במספר כל זכאי הסיוע בשכר דירה

דניאל גיגי:  אנחנו קיבלנו אתמול בשאילתה שהגיעה יסמין סאקס פרידמן תשובה על זה שיש היום כבר 204,000 מקבלי סיוע בשכר דירה לעומת 185,000 בזמנו

דניאל גיגי:  זאת אומרת שאם אנחנו רוצים לקחת את החלק היחסי של זה, אז אתם מדברים על 10% עלייה

פנינה תמנו: תודה גיגי, תודה רבה

פנינה תמנו:  ענבל אביב, רכזת פורום עמותת מפעילות מקלטים

פנינה תמנו:  את היית איתנו גם בדיון הקודם

ענבל אביב: נכון

ענבל אביב:  אני אמשיך את הדברים שנאמרו פה

ענבל אביב:  באמת אני חושבת שצריך לייצר רצף של פתרונות לנשים נפגעות אלימות

פנינה תמנו: רק מה שלא נאמר תגידו, טוב?     

ענבל אביב: אני רק רוצה להגיד על הדיור הציבורי שצריך לדאוג שהדירות יהיו במצב ראוי ובמגוון של אזורים שתאפשר לנשים בחירה במידה והולכים לכיוון הזה

ענבל אביב:  ואנחנו גם חושבות שצריך להשוות, כמו שנאמר, את שכר הדירה, לגובה הסיוע של הממתינים לדיור

ענבל אביב:  וכשלב ראשון אנחנו חושבות שאפשר להתחיל עם קבוצה מצומצמת של נשים ששהו חודשיים במקלט, שעברו תהליך טיפולי שיקומי, כדי לאפשר להם להתחיל חיים עצמאיים

ענבל אביב:  מדובר על בערך 200 נשים בשנה

ענבל אביב:  זה אותן נשים שזכאיות לענק הסתגלות

ענבל אביב:  שמענו את הנתונים

פנינה תמנו: שמה לעשות איתן?     

ענבל אביב: להן להגדיל את הסיוע, להשוות אותו לסיוע שניתן לממתינים לדיור

פנינה תמנו: לא, הם צריכים להגדיל לכולם

ענבל אביב: אנחנו בעד לכולם

ענבל אביב:  אני אומרת כשלב ראשון

ענבל אביב:  גם נדמה לי שכמות כזאת של נשים זה לא משהו שישפיע על שוק השכירות בישראל

ענבל אביב:  אבל סיוע של 3,100 לאישה עם שלושה ילדים או 3,900 לאישה עם ארבעה ילדים ומעלה, זה כבר סיוע שהוא הרבה יותר משמעותי וריאלי מאשר 1,370

ענבל אביב:  ולא צריך להצמיד אותו למדד אלא או לדיור הציבורי או למחירי השכירות

פנינה תמנו: תודה

פנינה תמנו:  אפרת רותם?     

אפרת רותם: כן, אפרת רותם, איגוד העובדות והעובדים הסוציאליים

אפרת רותם:  אני חושבת שההקשר שאנחנו נמצאים בו קצת חסר בדיון

אפרת רותם:  הדיון הזה התקיים גם בעבר ואני מאוד שמחה שהוא מתקיים שוב

אפרת רותם:  אבל נפל דבר ב-7 באוקטובר

אפרת רותם:  כל מי שפה בחדר ידעו להגיד כבר מאז שיהיה גידול באלימות במשפחה

אפרת רותם:  אנחנו כבר רואים את הגידול

אפרת רותם:  שבוע שעבר היה דיון בוועדת הרווחה, עובדת סוציאלית מקריית מלאכי אמרה שיש לה גידול של 50% בפניות

פנינה תמנו: תתמקדי בנושא בבקשה

אפרת רותם: מתמקדת בנושא

אפרת רותם:  אנחנו כבר רואים את אותו גידול

אפרת רותם:  בסופו של דבר, והזכרתם, אנחנו לפני תקציב מדינה

אפרת רותם:  משרד הרווחה לא מקבל שקל אחד חדש

פנינה תמנו: תתמקדי בדיון

פנינה תמנו:  אני רוצה התמקדות

פנינה תמנו:  אם לא, אני לוקחת לך את זכות הדיבור, כי אני ממש ממהרת לוועדה אחרת

אפרת רותם: פנינה, אני מתמקדת

פנינה תמנו: תודה

אפרת רותם: אי אפשר כרגע לדרוש ממשרד הרווחה, אין לי שום בעיה להעביר ביקורת על משרד הרווחה

אפרת רותם:  אין כרגע שום אפשרות לדרוש מהם

אפרת רותם:  התשובה של נציגת משרד הרווחה היא תשובה הגיונית

פנינה תמנו: טוב, תודה אפרת, סיימתי

פנינה תמנו:  תודה

פנינה תמנו:  באמת

פנינה תמנו:  אי אפשר לדרוש מעובדות סוציאליות, סליחה אפרת

פנינה תמנו:  יש גבול, גבול כמה עושים על מאבק, על תקציב, על הגב של הנשים האלה

פנינה תמנו:  ולהגיד אי אפשר לדרוש מהעובדות הסוציאליות זה לא מקובל עליי

פנינה תמנו:  אני יודעת בדיוק מה היא אמרה

אפרת רותם: לא, אבל להיפך, זה לא מה שאמרתי

אפרת רותם:  אני רוצה בבקשה להסביר מה התכוונתי לומר, כי כנראה שלא הובנתי נכון

אפרת רותם:  להיפך, אני אומרת שבתקציב הקרוב אנחנו צריכים לצפות את הבאות

אפרת רותם:  אנחנו צריכים לדאוג שיהיה גידול בתקציב לטיפול באלימות במשפחה

פנינה תמנו: את שמעת את התשובה של הקולגה שלך?     

אפרת רותם: היא לא קולגה שלי

פנינה תמנו: האיגוד מבחינתי גם צריך לדעת לדבר עם הקולגות האלה כאיגוד של העובדים הסוציאליים

פנינה תמנו:  זה תשובה מביכה לעובדים הסוציאליים מה שנאמר פה היום

פנינה תמנו:  בסדר? וענבל מקבלת פה הרבה מאוד מקום

פנינה תמנו:  זהו, סיימתי, תודה

פנינה תמנו:  רוח נשית

הדס צמח סננס: שלום

הדס צמח סננס:  אז באמת רק נאמרו פה הרבה דברים חשובים

הדס צמח סננס:  אני רק אגיד, דיברנו על אלימות כלכלית

הדס צמח סננס:  אז כמי שמקדמות את החוק הזה כל כך הרבה שנים ומתעסקות באלימות כלכלית, לנשים אחת הבעיות בסיוע בשכר דירה, בפתרון הזה, הוא הזמניות, שזה עד שלוש שנים

הדס צמח סננס:  לאישה נפגעת אלימות, מה לעשות? לוקח גם יותר משלוש שנים לפעמים להשתקם

הדס צמח סננס:  לפעמים ייקח לה שש ולפעמים ייקחו לה כל החיים

הדס צמח סננס:  ואם היא לא תשתקם ולא תעמוד על הרגליים מבחינה כלכלית ותהיה עצמאות כלכלית היא תחזור למעגל האלימות

הדס צמח סננס:       אני אגיד שאנחנו הצטרפנו כידיד לעתירה שהוגשה בנושא ועדת החריגים ובדיון שהוגש, גם בעליון וגם הצטרפנו כידיד לעתירה מנהלית שהוגשה בבית המשפט המחוזי בנושא של ועדת החריגים, שצמצם למעשה בפועל לגמרי את היכולת של אותה אישה

פנינה תמנו: כן, זה נאמר ואנחנו נבדוק את זה כבר

הדס צמח סננס: בית המשפט, אני אגיד בתור מי שנכחה שם, שהיה מאוד לא שבע רצון

הדס צמח סננס:  הוא בעצם אמר שלא יכול להתקיים מושג של ועדת חריגים עם תנאי סף, שזה מה שקורה בפועל

הדס צמח סננס:  ואנחנו באמת, תקווה שזה ישתנה

הדס צמח סננס:  כי אחרת אותן נשים מצבן רק הורע

פנינה תמנו: תודה

פנינה תמנו:  משרד השיכון, יש לך את התשובות לשאלות ששאלנו?     

ליאת גואלי: 2022 מימשו 1,309 נפגעות אלימות

ליאת גואלי:  וב-2023 מימשו 1,510

פנינה תמנו: אז יש ירידה

פנינה תמנו:  יש לנו ירידה

פנינה תמנו:  שימי לב, זה כנראה קשור לוועדת החריגים שלא נותנת להם בכלל נגישות

ליאת גואלי: זה לא קשור

פנינה תמנו: אני לא יודעת

פנינה תמנו:  אני רק יודעת שאתם חונקים את זה

פנינה תמנו:  אתם לא מרחיבים את השמיכה, לא מעדכנים את הסכומים, לא באמת מנגישים את זה כמו שצריך

פנינה תמנו:  ובסופו של דבר אנחנו רואים ירידה במספרים

פנינה תמנו:  אנחנו נעשה על זה עוד דיון

פנינה תמנו:  אנחנו נוציא הזמנה למנכ"ל ולסמנכ"לית הרלוונטית

פנינה תמנו:  אולי נעשה שבוע הבא

פנינה תמנו:  בעיניי זה מביש

פנינה תמנו:  זה אחד אולי הדיונים העגומים

פנינה תמנו:  בלי תשובות

פנינה תמנו:  את רוצה לומר משהו, נציגת משרד הרווחה?     

טלי רוזנפלדר: כן

טלי רוזנפלדר:  אני רוצה להגיד שקודם כל בוודאי שאנחנו מכירים בצורך לסיוע לנשים בשכר דירה, בין אם בהצמדה לדיור הציבורי ובין אם העלאה של הסיוע

טלי רוזנפלדר:  אין ספק שנשים שיוצאות ממקלט וגם נשים בקהילה, אחד החסמים הכי משמעותיים שלהם זה הסיפור של שכר דירה וזה שהן לא מצליחות לשכור דירה בקהילה

טלי רוזנפלדר:  ואנחנו כמובן תומכים בהעלאה של הסיוע

טלי רוזנפלדר:       נגיד שמשרד הרווחה, גם בהמשך לדברים שאמרה כאן חברתי, משרד הרווחה הוא המטרה שלו העיקרית הוא לא מתן סיוע בדיור

טלי רוזנפלדר:  גם הסיפור של הנשים של דירות המעבר, צריך לזכור שגם דירות המעבר זה עוד מעבר זמני שאחרי השנה הזאת - - -     

פנינה תמנו: אתם רוצים להוציא נשים מהמעגל

פנינה תמנו:  המטרה שלכם, התפקיד שלכם, חלק מזה לדאוג שה-30% לא חוזרות לבעל המכה

פנינה תמנו:  בין היתר זה דירות קלט

פנינה תמנו:  ואני מבקשת ממך ומהקולגה צור, תחזרו, תעשו שיעורי בית

פנינה תמנו:  כי גם את יודעת טלי, אגב, קודם כל אני מברכת אותך על דברי הפתיחה שלך

פנינה תמנו:  זה הגיוני לי לשמוע מאנשי מקצוע מתחום העבודה הסוציאלית והרווחה

פנינה תמנו:  קודם כל לבוא ולומר כן, את האמת ואת הצורך של הנשים האלה

פנינה תמנו:  לכן אני מתקוממת של אחד פה בא ומביא את הזווית שלו ועולמו נהיה צר כמו עולם הנמלה

פנינה תמנו:  לא, אנחנו צריכים לראות את הנשים ואת הצרכים שלהן ולומר את האמת

טלי רוזנפלדר: אני חושבת שהסיוע צריך להיות סיוע משולב, גם של משרד השיכון באמצעות משרד האוצר בהגדלה וגם במענקים שאנחנו נותנים, דרך אגב, במענק

טלי רוזנפלדר:  והסל הגמיש

טלי רוזנפלדר:  ויש פה את כל התבחינים שהוספנו בעצם לנוהל כדי שכמה שיותר נשים בקהילה יוכרו כנשים שהן זכאיות לסיוע

טלי רוזנפלדר:  ומספיק גם במסגרת שלושה חודשים

פנינה תמנו: מי הסמנכ"לית שאחראית על זה, אילה מאיר?     

טלי רוזנפלדר: אילה מאיר היא לא סמנכ"לית, היא מנהלת אגף בכיר

טלי רוזנפלדר:  אתי קיסוס

פנינה תמנו: אתי קיסוס היא הסמנכ"לית

פנינה תמנו: אני קוראת לאתי, קודם כל תיישמו את המילים שלכם, את ההבטחה שלכם, על דירות הקלט והמעבר

פנינה תמנו:  אני מסכימה שיש צורך בתמהיל וחלק מהדברים חונים במשרד השיכון

פנינה תמנו:  אבל אתם הדירקטיבה לומר ולשקף להם את המציאות המיידית, שצריך להעלות את הנושא הזה

פנינה תמנו:  משרד השיכון, אנחנו נזמין אתכם לשבוע הבא

פנינה תמנו:  תודה טלי על הדברים שלך

פנינה תמנו:  אני מעדיפה לסגור את זה בנימה הזאת

פנינה תמנו:       אני כבר אומר, לאט לאט, אני הולכת לרדת מהסיפור של הזומים, שזה לא יהיה נוהג

פנינה תמנו:  רק מי שיהיה חייב, מי שמשרתת בעזה או מי שנמצאת בשליחות אחרת אני אתן לה להעלות דרך הזום

פנינה תמנו:  אנשים טורחים ובאים לפה, הם אלה שיקבלו את העדיפות לדבר ראשונים

פנינה תמנו:  ולאט לאט אנחנו נתחיל לצמצם את זה

פנינה תמנו:  זה הפך להיות יותר מידי נוהל כזה ונוהג של לשבת מרחוק

פנינה תמנו:  אני מבינה את הצרכים, אבל אין מה לעשות

פנינה תמנו:  אז אני רוצה רגע לסכם את הדיון

פנינה תמנו:      הוועדה דורשת משר הבינוי והשיכון עדכון סכום הסיוע בשכר דירה, שלא עודכן משנת 2002 ולא צמוד למדד; הוועדה קוראת לערוך הבחנה במדרג הסיוע לפי מספר הילדים לנשים שסובלות מאלימות; שר הרווחה, הוועדה מבקשת לקבל תשובה מדוע לא קוימה התחייבות המשרד מ-14 במרץ 2023 להגדיל את מספר דירות המעבר ל-45; ועדת חריגים: הוספת אלימות במשפחה כקריטריון לזכאות לדיור ציבורי

פנינה תמנו:  אם כי אנחנו מבינים שיש דיון שמתקיים בבית המשפט הגבוה לצדק

פנינה תמנו:  ואנחנו רוצים לקבל תשובות

פנינה תמנו:  כי אמרת שאתם בימים אלה דנים על הסיפור של התבחינים

פנינה תמנו:  אנחנו מבקשים לדיון הבא לקבל את התשובות אחרי שיתקיים שיתוף ציבור עם האנשים הרלוונטיים

פנינה תמנו:       אני מבקשת, תגיעו לדיון הנוסף מוכנים

פנינה תמנו:  אנחנו יודעים לעשות את העבודה שלנו מול השרים

פנינה תמנו:  אבל אנחנו מבקשים מכם גם לא לבוא עם תשובות אוטומטיות, זה סתם מבייש את כולנו

פנינה תמנו:  תודה רבה, אני סוגרת את הישיבה